**PROJEKTADATLAP**[[1]](#footnote-1)

**TÁMOGATÁS IGÉNYLÉSHEZ**

**Kisfaludy Strandfejlesztési Konstrukció**

**IV. ütem**

**2020.**

**1. PÁLYÁZATTAL ÉRINTETT TEVÉKENYSÉGEK ÖSSZEGZŐ ADATAI**

|  |  |
| --- | --- |
| 1.1. Projekt címe/megnevezése (max 250 karakter) | Balatonberényi Naturista Strand fejlesztése III. ütem |

|  |  |
| --- | --- |
| 1.2. A tevékenység megvalósulásának helyszíne | **Naturista Strand** |
| Megye: | **Somogy** |
| Település: | **Balatonberény** |
| Irányítószám: | **8649** |
| Közterület (út, utca, tér, köz, egyéb) | **Hétvezér utca** |
| Házszám: | **2.** |
| Helyrajzi szám: | **660/15** |
| Fejlesztési helyszín tulajdonosa: | **Balatonberény Község Önkormányzata** |

|  |  |
| --- | --- |
| 1.3. Fejlesztéssel érintett strand adatai |  |
| A természetes fürdőhely megnevezése | Naturista Strand |
| A természetes fürdőhely engedélyszáma | SO/NEF/361-1/2020 |
| A természetes fürdőhely üzemeltetésére irányuló engedély érvényessége (év, hónap, nap) | 2020.08.30. (évente újra kiadásra kerül) |
| A természetes fürdőhely üzemeltetésére irányuló engedély kiadásának időpontja | 2020.05.13. |

|  |  |
| --- | --- |
| 1.4. A tevékenység megvalósításának tervezett kezdete: | 2020.11.02. |

|  |  |
| --- | --- |
| 1.5. A tevékenység megvalósításának tervezett befejezése: | 2021.05.31. |

|  |  |
| --- | --- |
| 1.6. Az igényelt vissza nem térítendő támogatás összege (Ft): | **29.998.736 Ft** |

1.7. Kérjük, adjon rövid összefoglalást a tervezett tevékenységről, fejlesztésről (max. 500 karakter)

|  |
| --- |
| A fejlesztés során akadálymentes lépcsőt telepítünk a vízbejutás feltételeinek javítása érdekében. Megújul a strand zöldfelülete, ennek keretében füvesítésre, növény és fatelepítésre valamint öntözőberendezés telepítésére kerül sor. Kényelmes, fa hintaágyak és köztéri virágtartók és fedett kerékpártároló kerülnek kihelyezésre. Új, többállásos kültéri zuhanyzók épülnek, napvitorlát telepítünk és egységes arculatú információs táblák kerülnek kihelyezésre.  A fejlesztés **illeszkedik a felhívásban szereplő célokhoz**, biztosítja a strand turisztikai **vonzerejének fenntartható fejlesztését** és a strandot **európai szinten is versenyképessé teszi**. A fejlesztés hozzájárul a **magasabb hozzáadott értéket** előállító turisztikai szolgáltatások kialakításához. |

**2. PÁLYÁZÓ SZERVEZET ALAPADATAI**

|  |  |
| --- | --- |
| 2.1. A tevékenységet megvalósító teljes neve: | **Balatonberény Község Önkormányzata** |

|  |  |
| --- | --- |
| 2.2. A tevékenységet megvalósító rövidített neve (amennyiben releváns): | Balatonberény Önkormányzat |

|  |  |  |  |  |
| --- | --- | --- | --- | --- |
| 2.3. Gazdálkodási formakód (GFO-kód): | |  |  |  | | --- | --- | --- | | 3 | 2 | 1 | |

|  |  |
| --- | --- |
| 2.4. Minősítési kód (Kérjük válassza ki a megfelelőt) | |
| 1. Belföldi természetes személy *(magánszemély, max. 250 e Ft éves nettó árbevétellel rendelkező mezőgazdasági őstermelő)* |  |
| 1. Mikrovállalkozás *(10 főnél kevesebb foglalkoztatott, max. 2 millió eurónak megfelelő forintösszegű nettó árbevétel vagy mérlegfőösszeg)* |  |
| 1. Kisvállalkozás *(50 főnél kevesebb foglalkoztatott, max. 10 millió eurónak megfelelő forintösszegű nettó árbevétel vagy mérlegfőösszeg)* |  |
| 1. Középvállalkozás (250 főnél kevesebb foglalkoztatott, max. 50 millió eurónak megfelelő forintösszegű nettó árbevétel vagy max. 43 millió eurónak megfelelő forintösszegű mérlegfőösszeg) |  |
| 1. Támogatási szempontból kedvezményezett és az 1-4 kategóriákba nem tartozó vállalkozás |  |
| 1. Nonprofit szervezet államháztartáson belül (pl. Önkormányzat, önkormányzati tulajdonú intézmény) | X |
| 1. Nonprofit szervezet államháztartáson kívül (pl. alapítvány, kht., egyesület, szövetség stb.) |  |

|  |  |
| --- | --- |
| 2.5. Adószám: | 15731443-2-14 |

|  |  |
| --- | --- |
| 2.6. Bankszámlaszám: | 11743095-15396860 |
| 2.7. Számlavezető pénzintézet neve: | OTP Bank |

|  |  |
| --- | --- |
| 2.8. Statisztikai számjel: | 15731443-8411-321-14 |

|  |  |
| --- | --- |
| 2.9. Cégjegyzékszám vagy egyenértékű hivatalos nyilvántartási szám *(költségvetési szerveknél törzsszám)*: | 731443 |

|  |  |
| --- | --- |
| 2.10. Alapítás időpontja (létesítő okirat kelte): | 2019.10.13. |

|  |  |
| --- | --- |
| **2.11. A tevékenységet megvalósító székhelye** | |
| Megye: | Somogy |
| Település: | Balatonberény |
| Irányítószám: | 8649 |
| Közterület (út, utca, tér, köz, egyéb) | Kossuth tér |
| Házszám | 1. |
| **2.12. A tevékenységet megvalósító postacíme** (*amennyiben eltér a székhelytől*) | |
| Megye: |  |
| Település: |  |
| Irányítószám: |  |
| Közterület (út, utca, tér, köz, egyéb) |  |
| Házszám: |  |
| Postafiók irányítószám: |  |
| Postafiók: |  |

|  |  |
| --- | --- |
| **2.13. A tevékenységet megvalósító hivatalos képviselőjének (vezető, aláírásra jogosult) adatai** | |
| Név: | Horváth László |
| Beosztás: | Polgármester |
| Telefon: | +36 30 401 62 63 |
| E-mail: | polgarmester@balatonbereny.hu |

|  |  |
| --- | --- |
| **2.14. Kapcsolattartó személy(ek) adatai** | |
| Név: | Véghelyi Róbert |
| Beosztás: | Ügyvezető |
| Telefon: | +36 30 902 95 99 |
| e-mail: | [telepulesuzemeltetes@balatonbereny.hu](mailto:telepulesuzemeltetes@balatonbereny.hu) |
|  |  |
| Név: |  |
| Beosztás: |  |
| Telefon: |  |
| e-mail: |  |

|  |  |
| --- | --- |
| **2.15. ÁFA státusz: Támogatást igénylő kijelenti, hogy:[[2]](#footnote-2)** | |
| A - A támogatást igénylő nem alanya az ÁFA-nak. Az elszámolásnál az ÁFA-val növelt (bruttó) összeg kerül figyelembevételre (Bruttó) |  |
| B – A támogatást igénylő az egyszerűsített vállalkozói adóról szóló 2012 évi XLIII. (XI.15) törvény hatálya alá tartozik. Az elszámolásnál az ÁFA nélküli összeg kerül figyelembevételre. (Nettó) |  |
| C- A támogatást igénylő alanya az ÁFA-nak, de a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan adólevonási jog nem illeti meg. Az elszámolásnál az ÁFÁ-val növelt (bruttó) összeg került figyelembevételre (Bruttó) | x |
| D - A támogatást igénylő alanya az ÁFÁ-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan adólevonási jog illeti meg. Az elszámolásnál az ÁFA nélküli (nettó) összeg kerül figyelembevételre. (Nettó) |  |
| E – A támogatást igénylő alanya az ÁFA-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan tételes elkülönítéssel állapítja meg a levonható és a le nem vonható ÁFA összegét. Az elszámolásnál a tételes elkülönítés alapján megállapított le nem vonható ÁFA összeg kerülhet figyelembevételre (Bruttó) |  |
| F – A támogatást igénylő alanya az ÁFÁ-nak, a támogatási kérelemben megjelölt, támogatásból finanszírozott tevékenységekkel kapcsolatban felmerült költségeire vonatkozóan arányosítással állapítja meg a levonható és a le nem vonható ÁFA összegét. Az elszámolásnál az arányosítás számítását mellékelni kell. Az arányosítás alapján megállapított le nem vonható ÁFA összeg vehető figyelembe (Bruttó) |  |

**3. KORÁBBI FEJLESZTÉSEK, TÁMOGATÁSOK BEMUTATÁSA**

3.1. Az elmúlt 5 évben a strand területén a stranddal kapcsolatban kapott **támogatások** bemutatása. *(A táblázat bővíthető!)*

|  |  |  |  |  |
| --- | --- | --- | --- | --- |
| **Forrás megnevezése\*** | **Megvalósítás éve** | **Projekt összköltsége**  **(Ft)** | **Támogatási összeg (Ft)** | **Támogatás keretében végzett szakmai tartalom\*\*:** |
| Kisfaludy Program | 2017 | 5.259.842,- Ft | 5.259.842,- Ft | Értékmegőrző szekrények beszerzése. Internetelérhetőség kialakítása: gipszkartonborítással kialakított fülke készítése villamos energia ellátással, 2 db informatikai eszköz beszerzése.  Játszótér felújítása: 4 db szabadtéri fitnesz eszköz beszerzése és telepítése.  Kültéri tusoló felújítása: Kültéri tusoló festése, vízellátási szerelvényeinek, csaptelepeinek a cseréje.  Parkosítás: Növények, cserjék telepítése, utcabútorok elhelyezése.  Szelektív gyűjtők: 3 db szelektív hulladékgyűjtő beszerzése, telepítése.  Vizesblokk felújítása: Vizesblokk külső, belső festése, bojler lecserélése, vízellátási szerelvények, csaptelepek, WC-k cseréje. |
| Kisfaludy Program | 2020 | 23.228.300,- Ft | 23.228.300,- Ft | Napozóstég felújítása, közvetlen vízbejutás kialakítása, egységes arculatú tájékoztató eszközök kialakítása, egységes vizuális megjelenésű családi öltözőkabin létesítése |

*\* pl. TOP, Kisfaludy Program, GINOP, más egyéb forrás*

*\*\* elvégzett tevékenységek, beszerzett eszközök száma, típusa stb.*

3.2. Az elmúlt 5 évben a strand területén **saját forrásból megvalósított fejlesztések** bemutatása. *(A táblázat bővíthető!)*

|  |  |  |  |
| --- | --- | --- | --- |
| **Fejlesztés megvalósításának ideje** | **Megvalósítás éve** | **Projekt összköltsége**  **(Ft)** | **A fejlesztés szakmai tartalma\*\*:** |
| 2020.03.12.-2020.05.26. | 2020 | 2.768.649,- | családbarát mosdó kialakítása az üzemeltetővel közös finanszírozásában |
| 2020.03.06.-2020.05.27.. | 2020 | 2.368.121.- | napozóstég bővítése az üzemeltetővel közös finanszírozásában |

*\*\* elvégzett tevékenységek, beszerzett eszközök száma, típusa stb.*

**4. JELENLEGI HELYZET BEMUTATÁSA**

|  |  |
| --- | --- |
| **4.1. A fejlesztési helyszínnel kapcsolatos általános információk** | |
| Strand típusa (fizetős/szabadstrand) | fizetős |
| Strand 2019. évi látogatószáma (fizetős strandok esetén) | 15.071 fő |
| Strand 2019. évi becsült látogatószáma (szabadstrand esetén) |  |
| Strand éves árbevétele fizetős strandok esetében (jegy- és bérlet bevétel, bérleti díj, saját üzemeltetésben végzett szolgáltatás, egyéb bevétel; eFt) | 13.357 e Ft |
| Családi belépőjegy jelenlegi ára (amennyiben rendelkezésre áll), valamint annak 2021-re tervezett ára, illetve annak részletei (fizetős strandok esetén)\* | 2020-ban 3200,- Ft 2 felnőtt és 2 gyermek számára a családi belépő. 2021-ben 3.200,- Ft-ot tervezünk. Ez a csomagár az idei személyenkénti árakhoz képest 18% kedvezményt jelent. |
| Szálláshelyekkel kötött együttműködések száma az idei évben, illetve azok 2021-re tervezett száma (fizetős strandok esetén)\* | 2020-ban nem volt, 2021-re tervezett együttműködések száma 6 db. |
| Térségi szereplőkkel (kivéve szálláshelyek) kötött együttműködések száma az idei évben, illetve a 2021-es évre tervezett együttműködések (fizetős strandok esetén)\* | 2020-ban nem volt, 2021-re tervezett együttműködések száma 6 db. |
| Belépőjegy vásárlásakor a készpénzfizetési lehetőségen felül Bankkártya/SZÉP kártya elfogadásának lehetősége idén, illetve a 2021-es érve tervezetten (fizetős strandok esetén)\* | Bankkártya és SZÉP kártya is elfogadott 2020-ban és 2021-ben is. |
| A támogatást igénylő nyilatkozatban vállalja, hogy jelen pályázaton kívüli forrásból alkalmazza a Magyar Turisztikai Ügynökség arculati elemeit a már meglévő strandelemekre az egységes megjelenés érdekében (igen/nem)\* | IGEN |

*\* illeszkedve a pályázathoz beadott nyilatkozattal*

|  |
| --- |
| **4.2. A fejlesztési helyszín meglévő infrastruktúrájának bemutatása** |

Kérjük, ismertesse a strandon jelenleg rendelkezésre álló infrastrukturális elemeket *(pl. öltözőkabin/ beltéri öltöző kapacitása, női/férfi/gyermek/családi mosdó száma/kapacitása, beltéri/kültéri zuhanyzó száma, játszótér, sportpálya, parkoló, kerékpártároló, jegyautomata stb.) (A táblázat bővíthető!)*

|  |  |  |
| --- | --- | --- |
| **Infrastrukturális elem megnevezése** | **Területe**  **(m2) / db** | **Kapacitása** |
| Férfi vizesblokk 1 | *30 m2* | *3 db kézmosó, 3 felnőtt wc, 4 piszoár, 1 beltéri zuhanyzó* |
| Férfi vizesblokk 2 | 33 m2 | 4 db zuhany, 5 db mosdó, 4 db wc, 4 db piszoár, 1 db kézmosó |
| Női vizesblokk 1 | 30m2 | 3 db kézmosó, 6 db női WC, 1 db beltéri zuhanyzó |
| Női vizesblokk 2 | 32 m2 | 4 db zuhany, 5 db mosdó, 6 db wc, 1 db kézmosó |
| Családi mosdó |  | 1 db |
| Akadálymentes mosdó |  | 1 db |
| Beltéri öltöző |  |  |
| Öltözőkabin (kültéri) |  | 1 db |
| Baba-mama szoba |  | 1 db |
| Kültéri zuhanyzó |  | 2 db |
| Vízbejutást segítő eszköz (lépcső; napozó/ vízbejutást segítő/ akadálymentes stég) |  | 1 db napozóstég, 1 db lépcsővel |
| Játszótér |  | 1 db |
| Sportpálya |  | 1 db strandröplabda pálya |
| Kerékpártároló |  |  |
| Egyéb (pl. parkolási kapacitás) |  | 15 db parkoló fizetős parkoló a strand területén belül. A strand előtt 200 ingyenes parkolóhely található. |
|  |  |  |
|  |  |  |

|  |
| --- |
| **4.2. A fejlesztési helyszín meglévő szolgáltatás-kínálatának bemutatása** |

Kérjük, ismertesse a strandon jelenleg elérhető ingyenes és fizetős szolgáltatásokat *(pl. étterem, büfé, kajak-kenu/vízibicikli/kerékpár kölcsönzés, értékmegőrzés, wifi, napágy/napernyő bérlés, gyermek programok, animáció stb.) (A táblázat bővíthető!)*

|  |  |
| --- | --- |
| **Szolgáltatás megnevezése** | **Leírás (kapacitás, fizetős/ingyenes)** |
| Vendéglátóegység | *1 db 30 fős étterem, 1 db büfé* |
| Sporteszköz kölcsönzés | *5 db vízibicikli* |
| Értékmegőrzés | csomagszéf |
| Wifi | *a strand egész területén Wifi,* |
| Napágy/napernyő bérlés |  |
| Egyéb | kültéri fittness elemek, kültéri sakk, minigolf, petanqe |
|  | animáció |

|  |
| --- |
| **4.3. Helyzetértékelés - A fejlesztési igény megalapozása** |

*Kérjük, ismertesse a fejlesztéssel érintett település általános turisztikai teljesítményét, azaz az általános keresleti és kínálati (KSH statisztikai) adatokat (2017-2019 időszakra vonatkozó vendégéjszakaszám, tartózkodási idő, a belföldi-külföldi turisták megoszlása, a térség főbb turisztikai termékei, attrakciói) és mutassa be a strand iránti keresletet, annak célcsoportjait, valamint azonosítsa a strand versenytársait és indokolja a fejlesztés szükségességét (min. 3 000- max. 7 000 karakter)*

|  |
| --- |
| A projekt **helyszín**e a Balaton régióhoz, mint **kiemelt turisztikai térséghez tartozik**. A csendes balatoni község a túlzsúfolt, nyüzsgő balatoni városokhoz képest a települést körülölelő hatalmas nádasnak és fáknak köszönhetően a nyugalom szigete, ahol a **természet közelségében** megélt **vízparti kikapcsolódás** jelenti az **elsődleges turisztikai vonzerő**t.  **Ideális úticél** a hétköznapi mókuskerék és a világ zajának kipihenésére. Speciális elhelyezkedése révén **minőségi kínálatot nyújt a kultúra és a kirándulás szerelmeseinek** is. 10 km-re található **Keszthely**, a történelmi belvárosával, a [Festetics Kastéllyal](https://turizmus.balatonbereny.hu/program/festetics-kastely) és további 13 múzeummal, valamint a **gyógyfürdő**jéről méltán világhírű üdülőváros, Hévíz. A **Balaton-felvidéki Nemzeti Park** bemutatóhelyei, különösen a most átadott **Kis-Balaton**  Látogatóközpont, valamint a Balaton körüli **kerékpárút** az **aktív szabadidős turizmus**t kedvelők egyre növekvő táborának kínálnak programlehetőséget. További attrakciói a környékbeli szőlők, borospincék és a sík kerékpárutak. A „Mozdulj Balaton” rendezvénysorozat keretében minden héten különböző zenei és kulturális **rendezvények** teszi színesebbé a nyaralást a településen.  A balatoni település neve összefonódott a hazai naturizmussal és a település szempontjából a **naturista strandolás lehetősége** **önálló, utazást motiváló tényezővé vált**, így fejlesztése **indokolt.**  A projekt a hazai turizmusban éppen egy olyan speciális vendég szegmenst céloz meg, amelyik ezt a nyaralási miliőt kedveli. Ez a **célcsoport a naturisták egyre bővülő tábora**. A festői környezetben elhelyezkedő naturista strand számos szolgáltatással teszi lehetővé a kikapcsolódást a naturizmust kedvelők számára, a hozzá tartozó naturista kemping pedig többféle szálláslehetőséget is biztosít a hosszabb tartózkodási idejű vendégeknek.  **Korcsoport szerint** szegmentálva a vendégeket, jellemzően a **40-60 éves** korosztály hódol ennek az életformának, de a **senior és fiatal látogatók** is növekvő számban keresik a naturista strand szolgáltatást. **Családi állapotuk** szerint általában a **párok** vagy baráti társaságok jelentik a tipikus naturista vendéget, de a gyermekesek körében is növekvő kereslet várható. A **kisgyermekes családok** látogatják inkább a strandot, míg 10-18 év közötti gyermekekkel az átlagosnál kevesebben érkeznek.  Önálló célcsoportot képeznek a településen, a környező településeken élők, de még a **200 km-es körzetben** **élő naturisták** is, akik napi strandolásra látogatnak ide.  Balatonberényben a 2017-2019. időszakban a vendégek és az eltöltött **vendégéjszakák száma** **jelentős növekedést mutatott** a kereskedelmi szálláshelyeken, a KSH adatai szerint: a vendégek száma 48 %-kal nőtt (6140 főről 9065 főre), a vendégéjszaka szám pedig 45 %-kal (22 780 éjről 32 979 éjre), amiből jelentősen **növekvő keresleti tendencia** következtethető. A külföldi vendégek aránya 2019-ben 25 % volt vendégszám tekintetében, az eltöltött vendégéjszakáknak pedig a 35 %-át tették ki. A különbséget a magas átlagos tartózkodási idő adja: a külföldiek átlagosan 5,24 éjt töltöttek el az adott időszakban, a belföldiek pedig 3,18-at. Ezek az értékek a régiós átlagnál magasabbak: külföldinél 17 %-kal, belföldinél pedig 15 %-kal.  A településen **három strand** található, a községi strand, a naturista strand illetve egy szabadstrand. A projektben szereplő naturista karakterű strandnak nem csak a településen, hanem a **Balaton régióban sincs versenytársa**, a naturisták körében a délegyházi stranddal együtt a 2 legismertebb hazai naturista strand.  A **naturista strand** számos szolgáltatás lehetővé teszi minden korosztály számára a megfelelő kikapcsolódást. A strand legnagyobb vonzereje a kör alakú napozóstég, mely a **Balaton legnagyobb épített stégje,** amely éppen a strandfejlesztési pályázat előző üteme keretében 2020-ban **bővült és újult meg**. Számos **sportolási lehetőség** (az úszás mellett a vízibicikli, asztalitenisz, strand röplabda, petanque), **sportszerkölcsönzés, játszótér**, **korosztályos animáció**, **wellness szolgáltatások** (masszázs, mobil szauna) áll a vendégek rendelkezésére. A strandhoz **ingyenes parkoló** is igénybe vehető. A területen étterem, illetve büfé működik. A strand rendelkezik **mozgássérültek számára kialakított vizesblokk**al, **családi vizesblokk**al, **baba-mama szobával** is.  A strand hosszú évek óta rendszeresen megkapja a **Kékhullám Zászló** kitüntetést, mely a magas minőségre garancia.  A Balatonon ritkaság az olyan természetes formakincsekben gazdag partszakasz, mint a balatonberényi **szabad strand**, melynek tágas, gondozott zöld területe könnyen megközelíthető autóval vagy akár kerékpárral is. A központi részen díjmentesen látogatható nyilvános WC került kialakításra. A vízbe történő bejutást bejárók, kisebb stégek könnyítik meg. A sekély partszakasz kiválóan alkalmas a kisgyermekes családok részére. A hajnali illetve késő esti órákban pedig horgászatra is lehetőség nyílik. Az ingyenes strand közepén található Csicsergő-sziget, egy igazi madárparadicsom, ahol számos madárfaj figyelhető meg. (Forrás: [www.balatonbereny.hu](http://www.balatonbereny.hu))  Az egyre jobban felszerelt **községi strand** a szabad stranddal együtt sem képezi a naturista strand versenytársát, mivel a vendégkörön belül gyakorlatilag nincs belső mozgás. A naturisták – ha megtehetik - a naturista strandot választják, akik pedig a hagyományos fürdőzést kedvelik, nem látogatnak naturista létesítményeket.  A naturista strand további fejlesztésével **teljes körűvé kell tenni** a strand által kínált **szolgáltatásokat**. A pályázatban szereplő tevékenységek a vendégek körében végzett **felmérésen alakulnak**. A visszatérő vendégek nagy száma lehetővé teszi a személyzet és a vendégek szélesebb körű kommunikációját, amelynek keretében a vendégek elmondják jobbító szándékú, fejlesztésre javaslataikat is.  A jelen projektben szereplő fejlesztések hozzájárulnak a **vendégfogadási színvonal növekedéséhez** és ezáltal javítják a **strand jövedelmezőségét** is.  A látogatók közös jellemzője az igényesség és a természet szeretete, ezért különösen fontos a **zöldterületek megújítása**, a túlkoros, elöregedett fák cseréje, bokrok, cserjék telepítése és füvesítés, virágosítás. A jelen projektnek ez a hangsúlyos eleme.  A vízbejutás feltételeit az előző támogatási konstrukció keretében megújítottuk, de eredményeit nem mindenki tudta igénybe venni. Ezért **akadálymentesített lejáróval** szeretnénk azoknak a vendégeknek az igényeit is kielégíteni, akiknek a stég lépcsője, vagy a parti homokon keresztül történő vízbejutás nem kényelmes. Az akadálymentes vízbejutás feltételeinek kialakítása a **Kékhullám Zászló minősítés** feltétele is.  A tervezett **utcabútorok** a strandolás komfortját javítják. A napozóágyak, köztéri padok, fedett filagóriák beszerzésére a vendégek javaslatai alapján kerül sor, amelyek a **vízparti tartózkodást** teszik kényelmesebbé.  A **csapadékvíz elvezetés** a minilidó közelében esősebb időjárás vagy nagyobb északi szél miatt bekövetkező hullámzás esetén is biztosítja strandolást. A tervezett 2 új strandi napkollektoros **kültéri zuhanyozó** létesítése a vendégek felfrissülését és a tó vizének leöblítését biztosítják. |

**5. A PÁLYÁZATTAL ÉRINTETT TEVÉKENYSÉG ÖSSZEGZŐ ADATAI**

|  |
| --- |
| **5.1. Megvalósítani kívánt tevékenységek bemutatása** |

*Kérjük mutassa be a pályázat keretében megvalósítani tervezett tevékenységeket, feladatokat a Pályázati felhívás és útmutató D.1 Támogatható tevékenységek köre fejezetben foglalt tevékenységek szerint (minimum 2 000 karakter - maximum 3 500 karakter)*

|  |
| --- |
| Az idei szezonra pályázaton kívüli forrásból elkészült egy családi mosdó és babafürdetővel kiegészített Baba-mama szoba. Pályázati forrásból felújítottuk a napozóstéget és a parti fogadóterületet is rendeztük, amit a látogatók nagy örömmel fogadtak. A stég mellé **akadálymentes kialakítású lépcső**t tervezünk, melyet a kerekesszéket használók számára nem, de az egyéb mozgási, látási korlátozottsággal bíró, bizonytalanul közlekedő, vagy idősebb vendégeknek biztosíthatjuk a kényelmes és biztonságos vízbejutás feltételeit. A lépcső 2,40 m széles, hogy a kétirányú forgalom biztosított legyen, alacsony lépésmagasságú fokokkal, két soros korláttal, hogy gyermekek is kényelmesen használni tudják. A lépcső csúszásmentes, horganyzott, vagy rozsdamentes acélból készül.  A strand **zöldfelületének megújításának** keretében a terület egyenletlenségeit fel kell tölteni, amit talajjavítás, füvesítés követ. A talajrendezéssel egyidejűleg a **csapadékvíz** és a hullámzás következtében partra kerülő víz elvezetése is kialakításara kerül. A terület fa és egyéb növényállománya elöregedett, szükséges a fiatalítás, új fák, cserjék és évelő növények telepítése. A növényszigetek kialakításával, köztéri virágtartók elhelyezésével a strand általános összképét kívánjuk javítani. Az így kialakuló zöldterület megfelelő öntözéséhez **öntözőberendezés** (szivattyú, csővezeték, szórófejek) telepítését tervezzük.  A megújuló zöld területre **közéri bútorokat,** 15 db új, egységes megjelenésű, kényelmes köztéri pad, 2 fedett pad asztallal és 20 köztéri napozóágy telepítését tervezzük. 3 db kültéri hulladékgyűjtő beszerzését tervezzük. A bejárat közelébe egy új, **fedett kerékpártároló** kerül.  2 db új, kültéri, napkollektoros vízmelegítéssel működő **kültéri zuhanyzó** építését tervezzük, tevékenység tartalmazza a hozzá tartozó terület burkolását, víz- és csatornaszerelés költségét.  Az idei évben megkezdtük az MTÜ Balatoni Strandok Egységes Arculati Elemeinek alkalmazásával a strand tájékoztató pontjainak kialakítását. Jelen pályázat keretében tervezzük kihelyezni a strandjelző táblát és egy új forgalomirányító oszlopot. Lábon álló **információs táblát** helyezünk ki a térség turisztikai kínálatának bemutatására, valamint 5 db, falra szerelhető információs táblát helyezünk ki a közösségi épületek falára, amelyen a látogatók általános tájékoztatást és aktuális információkat olvashatnak.  A strand területén jelenleg kevés az árnyat adó fa, a kertészeti rendezés miatt a fiatal fák lombja nem ad megfelelő árnyékolást. Az déli napsütésben szükséges a látogatókat, elsősorban a gyermekeket az erős UV-sugárzástól óvni, ezért a parti homokos föveny fölé **napvitorla árnyékolók** beszerzését és telepítését tervezzük. |

|  |
| --- |
| **5.2. Megvalósítani kívánt tevékenységek indokoltsága** |

*Kérjük mutassa be a fentiekben leírt megvalósítani kívánt tevékenységek, fejlesztések indokoltságát (maximum 1 000 karakter)*

|  |
| --- |
| Az idei fejlesztés fókuszában elsősorban a fürdőzési élmény és a napozás, mint elsődleges strandolási szempont állt. Következő lépésként a **strand parti területeinek átfogó megújítását céloztuk meg**, egységes, átgondolt, a jelenkori strandi igényeknek megfelelően kialakítást. Az **öntözőrendszer**rel, a megfelelő csapadékvíz elvezetéssel a terület kezelésének korábbi problémáit kívánjuk megoldani. Egészséges növényekkel, esztétikusan kialakított **parkosítás**sal, jó minőségű, egységes arculatú bútorokkal a strand minősége javítható, utolérheti a többi balatoni strand színvonalát.  A pályázat kiemelt célja a **biztonságos vízbejutás** feltételeinek kialakítása, bármely korú, gyermek és idősebb korosztály számára egyaránt. Jelenleg csak stégen, illetve lídón keresztül lehet vízbe jutni. A szintkülönbség nem nagy, de a homok egyenletlen és a szél és a hullámzás következtében folyamatosan változik, ezért szükséges az akadálymentes lépcső megfelelő kapaszkodási lehetőséggel. |

|  |
| --- |
| **5.3. Projekt jelenlegi státuszának bemutatása** |

*Kérjük, mutassa be a projekt jelenlegi státuszát, előkészítettségét; kérjük sorolja fel jelen fejlesztéshez kapcsolódó rendelkezésre álló dokumentumokat (engedélyek, tanulmányok stb.) (maximum 2 000 karakter)*

|  |
| --- |
| A projekt illeszkedik a teljes területre készült fejlesztési programba.  A tervezett tevékenységek **nem hatósági engedélyhez kötöttek**, így engedélyezési terv nem készült. A pályázat beadására rendelkezésre álló időn belül ezen kívül az üzemeltető bevonásával felmértük a strandolók aktuális igényeit és a strand arculati kézikönyv szerint még hiányzó arculati elemeket is.  A tervezett tevékenységeket ennek megfelelően állítottuk össze.  Minden tevékenységhez vagy **árajánlatot kértünk** szállítótól, kivitelezőtől vagy beszerzések esetében nyilvános honlapokon szereplő árakat használtunk a költségvetés elkészítéséhez.  A projekt elemeinél megfelelő **referenciával rendelkező kivitelezők**től kértünk ajánlatot, garantálandó a megfelelő megvalósítási minőséget. |

|  |  |  |
| --- | --- | --- |
| **5.4. Projekt tervezett ütemezése** *(Kérjük, jelen pályázat során megvalósítani kívánt – a felhívással összhangban lévő – ütemezést tevékenységenként bemutatni. A táblázat bővíthető!* | | |
| **Tevékenység megnevezése** | **A tevékenység megvalósításának tervezett kezdete (év, hónap, nap, legkorábban 2020.11.02):** | **A tevékenység megvalósításának tervezett befejezése (év, hónap, nap, legkésőbb 2021.05.31):** |
| Akadálymentes strandlépcső beszerzése | 2020.11.02. | 2021.05.31. |
| Zöldterületi felületek megújítása feltöltéssel, felületkiegyenlítéssel, vízelvezetéssel, füvesítés, fák, cserjék telepítése, növényszigetek kialakítása | 2020.11.02. | 2021.05.31. |
| Öntözőberendezés kiépítése | 2020.11.02. | 2021.05.31. |
| Köztéri bútorok beszerzése és telepítése | 2020.11.02. | 2021.05.31. |
| Új kültéri zuhanyzók építése | 2020.11.02. | 2021.05.31. |
| Napvitorla árnyékoló rendszer telepítése | 2020.11.02. | 2021.05.31. |
| Egységes arculati tájékoztató elemek beszerzése és telepítése | 2020.11.02. | 2021.05.31. |

|  |
| --- |
| **5.5. Számszerűsíthető eredmények bemutatása** |

*Kérjük, mutassa be a tevékenység előrehaladását jelző mutatókat és számszerűsíthető eredményeit: A mutatók segítségével számszerűsíthetők a tevékenység céljai, továbbá egyértelműen meghatározhatók a tevékenység eredményei. (max. 4 000 karakter)*

|  |
| --- |
| 1. 1 db akadálymentes strandlépcső beszerzése. A lépcső 2,40 m széles, alacsony lépésmagasságú fokokkal, két soros korláttal, csúszásmentes felületű, tűzihorganyzott. **Mutató: lépcső mennyisége: 1 db.** 2. Zöldterületi felületek megújítása:    1. 15 db túlkoros fa cseréje    2. 170 db cserje ültetése    3. 100 m2 felületű növénysziget kialakítása    4. 800 m2 terület területrendezése, feltöltése, füvesítése    5. 100 m2 területen homokkal borított kavicsos drain réteg kialakítása csapadékvíz elvezetéscéljából. **Mutató: vízelvezetés 100 m2** 3. Öntözőberendezés telepítése: 1 db öntözőrendszer szivattyúval, kút és esővíz tároló építéssel, 10 db vízvételi kiállással. **Mutató: öntözőrendszer mennyisége: 1 db.** 4. Köztéri bútorok beszerzése és telepítése:    1. 10 db, egyenként 1,5x1,5x1,02 m nagyságú, köztéri virágtartó beszerzése és telepítése.    2. 15 db köztéri pad beszerzése    3. 2 db fedett pad asztallal    4. 20 db köztéri napozóágy beszerzése és telepítése a vízpartra.    5. 3 db hulladékgyűjtő    6. 1 db fedett kerékpár tároló 5. 2 db, többállásos kültéri zuhanyzó építése burkolással, napkollektoros vízmelegítéssel. 6. 1 db egyedi tervezésű napvitorla rendszer beszerzése 2 db 4x4x3 m-es napvitorlával és telepítése a minilídó homokos parti területe fölé. **Mutató: napvitorla rendszer mennyisége. 1 db.** 7. Egységes arculati tájékoztató elemek beszerzése és telepítése:    1. 1 db strandjelző tábla    2. 1 db új forgalomirányító oszlop    3. 5 db új, falra szerelt információs tábla fa lapon    4. 1 db térségi turisztikai kínálatot bemutató tájékoztató tábla **Mutató: új arculati elemek száma: 8 db.** |

**5.6. Monitoring mutatók** (Kérjük a táblázatot kitölteni!)

|  |  |  |
| --- | --- | --- |
| Kötelező kimeneti indikátor neve | Mértékegység | Elérés céldátuma |
| Fejlesztéssel érintett terület | 54.932 m2 | Projekt fizikai zárásának dátuma 2021.05.31. |
| A fejlesztéssel érintett területen nyújtott új szolgáltatások száma | 5 db (akadálymentes lépcső, napozóágy, fedett kerékpártároló, szolár zuhany, napvitorla) | Projekt fizikai zárásának dátuma 2021.05.31. |
| A fejlesztéssel érintett területen meglévő szolgáltatások fejlesztése | 2 db (köztéri padok, desztinációs információs tábla) | Projekt fizikai zárásának dátuma 2021.05.31. |

**6. ELSZÁMOLHATÓ KÖLTSÉGEK ÉS TEVÉKENYSÉGEK, A TEVÉKENYSÉG FORRÁSAI**

|  |
| --- |
| **6.1. Projekt pénzügyi tervezése** |

|  |  |
| --- | --- |
| Az igényelt vissza nem térítendő támogatás összege (Ft) | 29.998.736 Ft |
| Saját forrás (önerő) (Ft) | 0 Ft |
| Elszámolás módja (nettó/bruttó) | bruttó |
| Összesen nettó (Ft) | 23.621.052 Ft |
| Összesen ÁFA (Ft) | 6.377.684 Ft |
| Összesen bruttó (Ft) | 29. 998.736 Ft |
| Támogatási intenzitás (%) | 100 % |

|  |
| --- |
| **6.2. A projekt költségvetésének ismertetése a tervezett tevékenységekkel összhangban** |

*Kérjük, a 4.sz. melléklet szerinti Költségtervvel összhangban mutassa be a tervezett tevékenységeket és azok költségeit! (min. 2 000- max. 7 000 karakter)*

|  |
| --- |
| A tervezett tevékenységek összes költsége 29. 998.736 Ft, amelyből 6.377.684 Ft vissza nem igényelhető ÁFA, nettó 14.515.000 Ft az építési jellegű beruházás, nettó 8.961.052 Ft az eszközbeszerzés és nettó 145.000 Ft a szolgáltatások igénybevételének költsége. Az Önkormányzat jelen beruházás tekintetében az ÁFA összegét nem helyezheti levonásba.  **2.Szolgáltatások igénybe vételének költségei nettó**  2.2. Műszaki ellenőr, költsége 145.000 Ft. Feladata az építési tevékenységek megvalósítása során a megrendelő elvárásainak megfelelő műszaki színvonal biztosításának ellenőrzése.  **3. Építési költségek nettó**  3.3. A vízbejutás feltételeinek javítása:  A parti térkövezett területről a mederbe vezető akadálymentes lépcső beszerzése és telepítése. A lépcső a part és a meder szintje közötti, kb. 70 cm szintkülönbséget hidalja át. Nem kerekesszéket használó, de mozgásukban korlátozott, vagy látáskorlátozott személyek, idősebbek vagy gyermekek biztonságos közlekedését szolgálja. 240 cm széles, max. 12 cm fellépőmagasságú, csúszásmentes, tűzihorganyzott képcső korláttal.  Összes költség 1.150.000 Ft  3.4.Zöldterületi felületek, közlekedési infrastruktúra fejlesztése  A tevékenység magában foglalja a terület egyenletlenségeinek feltöltését, füvesítést, a túlkoros fák cseréjét, cserjék és sövény telepítését, növényszigetek kialakítását.  Összes költség: 6.360.000 Ft.  A zöldterület öntözésére öntözőberendezés telepítése csővezeték építésével, szivattyú és szórófejek telepítésével.  Összes költség: 3.200.000 Ft.  A terület rendezése során a csapadékvíz elvezetésének kialakítása  Összes költség: 780.000 Ft.  3.5.2. Új kültéri zuhanyzók telepítése  2 db új, kültéri, napkollektoros vízmelegítéssel működő kültéri zuhanyzó építése a hozzá tartozó terület burkolásával és a szükséges víz- és csatornaszereléssel.  Összes költség: 3.025.000 Ft  **4. Eszközbeszerzés költségei**  4.4. Utcabútorok, kültéri elemek megújítása, telepítése, cseréje  15 db új, egységes megjelenésű, kényelmes köztéri pad, 2 fedett pad asztallal és 20 köztéri napozóágy, 3 db hulladékgyűjtő és 10 db köztéri virágtartó beszerzése és telepítése. A bejárat közelébe egy új, fedett kerékpártároló kerül.  Összes költség: 4.379.950 Ft  4.6.Tájékoztató és információs pontok létrehozása  4.6.1. Tájékoztató és információs pont létrehozása: lábon álló információs táblát helyezünk ki a térség turisztikai kínálatának bemutatására, 1 db új irányjelző oszlopot, 5 db falra szerelhető információs táblát fa lapon tervezünk.  4.6.2. Pénztár és a strandbejárat egységes arculatának kialakítása: a Balatoni Strandok egységes Arculati kézikönyve szerinti 1 db strandjelző tábla kihelyezése.  Összes költség: 1.181.102 Ft  4.8. Árnyékolók, napvitorlák beszerzése, kihelyezése  A parti fövenyes területre napvitorlák beszerzése és telepítése: 2 db 4x4x3 m-es napvitorla, 6 db 3 m magas rozsdamentes tartóoszlop (100x100x4mm-es), rozsdamentes sodronykötél garnitúra, 6 db 1x1x1m-es betonalapzat készítése, egyedi méretben készített, környezeti tényezőknek ellenálló, UV stabil, PVC borítású, műszálas, szövetbetétes anyagból készült vitorla .  Összes költség: 3.400.000 Ft |
|  |

**7. ILLESZKEDÉSVIZSGÁLAT**

|  |
| --- |
| **7.1. A projekt illeszkedése a strandfejlesztési konstrukciók előző ütemeihez** |

*Kérjük, mutassa be a jelen projekt keretében tervezett tevékenységek illeszkedését a Strandfejlesztési konstrukció I-es, II-es, illetve III-as ütemében megvalósult fejlesztésekhez (amennyiben a fejlesztési helyszín a felsorolt ütemekben támogatásban részesült), illetve kérjük ismertesse az egyes ütemekben megvalósult fejlesztések egymástól történő egyértelmű elkülönülését időbeni és tartalmi szempontból. A leírásnak összhangban szükséges lennie a pályázó vagy a nevében aláírásra jogosult személy (releváns esetben műszaki ellenőr) által aláírt nyilatkozattal. (min. 2 000- max. 7 000 karakter).*

|  |
| --- |
| A strand fejlesztése során a pályázati és saját forrásból megvalósuló beruházásokat egységes fejlesztési koncepció mentén végezzük. Az MTÜ által kidolgozott Strandfejlesztési konstrukció szempontjain kívül figyelembe vettük az adottságokból adódó szükségességeket, a látogatók igényeit, a gazdaságos üzemeltetési szempontokat is. A megvalósuló fejlesztések így egymással összhangban pozitív hatásukat erősítve valósulnak meg.  3.3. A vízbejutás feltételeinek javítása:  A Strandfejlesztési konstrukció első ütemében ilyen jellegű tevékenységet nem végeztünk, csak harmadik ütemben, az idei évben volt lehetőségünk a vízbejutás feltétlein javítani. Ennek keretében megújult a napozóstég és kialakítottuk a közvetlen vízbejutás lehetőségét. Jelen pályázat keretében csak 1 db akadálymentes lépcső beszerzését tervezzük, ilyen szolgáltatás a strandon korábban nem volt. A lépcső az idén kialakított parti területről vezet a mederbe, kb. 70 cm szintkülönbséget hidal át, lejtős, a hullámzás miatt kissé egyenletlen terület fölött.  3.4.Zöldterületi felületek, közlekedési infrastruktúra fejlesztése  Ilyen jellegű tevékenység az első ütemben, a kültéri fitnesz elemek telepítéséhez kapcsolódóan, annak környezetének rendezésével kapcsolatban valósult meg. Jelen pályázatban tervezett területrehabilitáció a part és a fitnesz elemek közötti részt érinti, a már rendezett terület változatlanul marad.  Öntözőberendezés korábban nem volt, az teljesen új építésű rendszer lesz.  3.5.2. Új kültéri zuhanyzók telepítése  Az I. ütemben a már meglévő 2 db strandi zuhany felújítása szerepelt, melynek hatására változatlan formában, de biztosítani lehetett a zuhanyzók működését. Jelen pályázat keretében 2 db új kültéri zuhany kialakítását tervezzük. A zuhanyt napkollektoros rendszerrel kívánjuk megvalósítani, így komfortosabb zuhanyzási élményt tudunk biztosítani, valamint esztétikailag is egy korszerű megjelenésű szolgáltatás áll a látogatók rendelkezésére. A strand nagysága miatt a látogatószám is indokolja a kapacitásbővítést.  **4. Eszközbeszerzés költségei**  4.4. Utcabútorok, kültéri elemek megújítása, telepítése, cseréje  Az első ütem során 3 db szelektív hulladékgyűjtő beszerzése történt, ebben a pályázatban pedig új utcabútorok beszerzését tervezzük. 15 db új, egységes megjelenésű, kényelmes köztéri pad, 2 fedett pad asztallal és 20 köztéri napozóágy, 3 db hulladékgyűjtő és 10 db köztéri virágtartó beszerzése és telepítése. A bejárat közelébe egy új, fedett kerékpártároló kerül  4.6.Tájékoztató és információs pontok létrehozása  Az idei évben, a Strandfejlesztési konstrukció harmadik ütemében, kezdtük meg az Arculati Kézikönyv szerinti berendezési tárgyak és információs eszközök beszerzését és telepítését.  Először a bejárat környékének egységes vizuális megjelenését kívántuk megoldani:   * 2 db lábon álló információs tábla kerül kihelyezésre, melyen a strandszabályzat 3 nyelven olvasható. Ezen a táblán jelenek meg a viharjelzés információk, az üzemeltető adatai, segélyhívó telefonszámok és a vízhőmérséklet krétatábla. * a pénztárhoz kapcsolódóan, a bejárati falszakaszra 2 db fa, lapra szerelt táblát helyezünk, ezen olvashatók az árak, egy harmadik táblán aktuális információk. Szintén ezen a falfelületen kap helyet a zománctábla a strand nevével. 1 db egyoldalas pénztár tábla és 2 db egyoldalas, akasztható nyitva tartás táblát szerzünk be. * A vizesblokkra 4 db piktogram kerül felirattal. * A parti területen 1 db irányjelző oszlopot helyezünk el 7 db táblával.   Ezt az információs rendszert kívánjuk bővíteni, a 4. ütemben egy újabb irányjelző oszlop kihelyezését tervezzük a strand középső területére. További fejlesztési elemként 1 db desztinációt népszerűsítő információkat tartalmazó, lábon álló információs tábla kihelyezését tervezzük. A közösségi épületek falára 5 db új, falra szerelhető információs tábla kerül.  Új, kötelező elemként a bejáratnál 1 db strandjelző tábla kerül kihelyezésre.  4.8. Árnyékolók, napvitorlák beszerzése, kihelyezése  Árnyékolók korábban a strand területén nem voltak, ez a tevékenység nem érinti a korábbi pályázatok beszerzéseit.  A napvitorlák az idei évben kialakított partszakaszra kerülnek, azzal összhangban. A parti homokos részt elsősorban a gyermekek használják, a napsugárzás elleni védelem így a meglévő funkciót javító elem. |

|  |
| --- |
| **7.2. A projekt illeszkedése a Nemzeti Turizmusfejlesztési Stratégia 2030 (NTS) dokumentumhoz** |

*Kérjük mutassa be a tervezett fejlesztés innovatív, látogatóbarát, családbarát és az NTS2030 alapelveihez kapcsolódó elemeit. Kérjük ugyanitt mutassa be, hogy a strandüzemeltetés és értékesítés során milyen együttműködései vannak jelenleg és milyen együttműködéseket tervez a jövőben. Külön térjen ki arra is, hogy a fejlesztéssel milyen célcsoportok magasabb szintű kiszolgálása válik lehetővé, vagy milyen (belföldi vagy külföldi) célcsoportok megszólítására nyílik lehetőség a főszezonban és azon kívül. (min. 2 000- max. 7 000 karakter)*

|  |
| --- |
| A tervezett fejlesztés **innovatív** eleme:   * A kültéri strandi zuhanyozók melegvíz ellátásához a nap energiáját használják a napkollektorok.   A tervezett fejlesztés **látogatóbarát** elemei:   * A kerékpárral érkezők számára fedett biztonságos elhelyezést biztosít járművük számára a fedett kerékpártároló. A tároló a strand pénztára mellett lesz elhelyezve úgy, hogy a pénztáros ráláthasson a kerékpárokra, fokozva a tárolás biztonságát. * A mozgáskorlátozott látogatók vízbejutását segíti a 2,4 m szélességű, középen is korláttal rendelkező, kis lépcsőmagasságú (12 cm) és nagy lépcsőfok szélességű (36 cm) strandlépcső telepítése. * A telepítendő napvitorlák (3 db) és az ütetendő fák az árnyas, alacsony UV sugárzású pihenést biztosítják a látogatók számára. * Az új, asztalokkal is felszerelt fedett padok, a telepítendő új nyugágyak és a köztéri padok beszerzése a strandolók kényelmes parti tartózkodásához járul hozzá. * A többállásos, melegvizes kültéri zuhanyozók a látogatók higiéniás komfortérzetét javítják.   A tervezett fejlesztés **családbarát** elemei:   * A minilidó parti csatlakozó területén lévő homokos terület fölé tervezett napvitorlák megvédik a kisgyermekeket a tűző nap sugaraitól úgy, hogy közben a homokozóban játszhatnak. * A kerékpárral érkező családok számára a kerékpártároló biztonságos jármű elhelyezést tesz lehetővé. * A legfontosabb családbarát elemeket, a családi mosdót és a baba-mama szobát a strand üzemeltetője 2020-ban már saját forrásból kialakította.   Az **NTS2030 alapelvei**hez kapcsolódó elemek a következők:   * H1 Együtt-élő turizmus   + A strand jelenleg is egy zöld oázis a Balaton partján. A strandolás két természeti erőforrás, a fürdőzésre alkalmas tó és a természetes növényzettel ellátott part pihenési, fürdőzési célú igénybevétele. Ennek fenntartásához járul hozzá a fák, bokrok telepítése, a füvesítés és virágosítás.   + A fejlődő naturista strand egyaránt szolgálja a helyi társadalom és a turisták azonos igényeinek együttes kielégítését.   + Az egyre szélsőségesebb időjárási körülmények, a globális felmelegedés hatásai megkövetelik a strandolók védelmét. A fásítás és a napvitorlák telepítése a helyben lakó és turistaként érkező strandolókat egyaránt védik a káros UV sugaraktól.   + A napkollektorokkal biztosított melegvíz termelés hozzájárul a környezeti terhelés csökkentéséhez, a klímavédelemhez. * H2 Családbarát turizmus   + A fent felsorolt családbarát fejlesztési elemek illeszkednek az NTS alapelveihez.   + A strand üzemeltetője 2 éve biztosítja a többnyelvű animációt, amelynek keretében minden korosztály számára alkalmas aktivitási lehetőségeket biztosítanak a strandoló vendégeknek.   + Az üzemeltető által bevezetett kiemelt animációs napok már utazást motiváló vonzerővé váltak. * H4 Érthető turizmus   + A jelen projekt keretében és a 2019. novemberében indított strandpályázat keretében megvalósul a vendégek arculati kézikönyvnek megfelelő tájékoztatása, könnyen érthető, gyors és hatékony informálása az információs és tájékoztató táblák kihelyezésével.   + A vendégek többnyelvű tájékoztatása jegyében az információk a magyar nyelv mellett német és angol nyelven is a vendégek rendelkezésére állnak.   + A strand üzemeltető honlapja 7 nyelven informálja a vendégeket az elérhető szolgáltatásokról.   + A strand pénztárának személyzete angol, német és olasz nyelven is képes a vendégek verbális tájékoztatására. * H5 Digitális turizmus   + A digitális készülékek a mindennapi élet fontos eszközeivé váltak a turistáknak. Az eszközök rendszeres feltöltése mindenki számára fontos. A strand területén jelenleg is lehetőség van a készülékek feltöltésére.   + Az üzemeltető többnyelvű honlapján digitálisan is elérhetővé tette a vendégek számára fontos strandolási információkat.   + A strandon free wi-fi zóna működik jelenleg is.   A **strand üzemeltetése során** az alábbi **együttműködések**et tervezzük:   * A strand üzemeltetője a Balatontourist Idegenforgalmi és Kereskedelmi Kft (8200 Veszprém, Levendula utca 1.). A partner több évtizedes gyakorlattal rendelkezik strand és szálláshely üzemeltetés területén. Szakmai partnerségüket hosszútávú, 2028-ig szóló bérleti szerződéssel biztosítjuk. * Az önkormányzat és a strand üzemeltetője együttműködik a Naturisták Berényi Baráti Körének Egyesületével NBBKE (8649 Balatonberény, Kossuth tér 1.). Az egyesület aktív szervezeti életet él. A nyár során a strand területére rendszeresen 1 és többnapos programokat szerveznek, ezzel részt vesznek az animáció szervezésében is.   Az **értékesítés területén** az alábbi **együttműködések**et tervezzük:   * 2021-ben az alábbi **szálláshelyek üzemeltetőivel** köt együttműködést a strandi szolgáltatások értékesítésére:   + A Balatontourist Kft kemping vendégei igénybe veszik a strand szolgáltatásait.   + Az alábbi szálláshelyek vendégei kedvezményes strand belépőt válthatnak. A kedvezmény mértéke 20 %.     - Balatonberény Kócsag Kemping (Balatonberény, Gábor Áron u. 1, 8649)     - Pelso Panzió Balatonmáriafürdő, Ady Endre u.5., 8647     - Margaréta Étterem és Gasthaus Balatonberény, Hétvezér u. 5., 8649     - Berény Panzió (Balatonberény, Béke u. 55, 8649)     - Balaton Panzió **(**Balatonberény, Balaton u. 24, 8649)     - Angéla Ház (Balatonberény, Béke u. 26, 8649)     - Vitorlás Apartman (Balatonberény, Muskátli u. 11/b, 8649) * 2021-től **termékfejlesztés** keretében strandszolgáltatást és egyéb aktivitásokat is tartalmazó kombinált belépőjegyet vezetünk be. A belépőjegy az alábbi szolgáltatásokat tartalmazza:   + Balatontourist Kft által nyújtott strand szolgáltatás 2 főre   + Balatontourist Kft által értékmegőrző széf 1 napra   + Bojt Roland e.v. által nyújtott 1 órás vizibiciklizés 2 főre   + Kovács Melinda e.v. általnyújtott 45 órás frissítő masszázs 1 főre vagy   + Nógrádi Superinfo Bt által nyújtott 30 perces talpmasszázs 1 főre vagy   + 1 órás szauna szolgáltatás a Tóth Gergely e.v. által üzemeltetett mobil szaunában   + Szélessávú wi-fi szolgáltatás 60 perc, szolgáltató: Várhegyi Gábor e.v. |

Kelt: Balatonberény, 2020. szeptember 30.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Horváth László

polgármester

p.h.

1. *Felhívjuk szíves figyelmét, hogy strandonként külön adatlap kitöltése szükséges!* [↑](#footnote-ref-1)
2. X-szel jelölendő [↑](#footnote-ref-2)